Edukiak
Indizea 🔎︎

# XY (sakabanatua) diagrama mota

Diagramen morroiaren lehen orrian, diagrama mota bat hautatu dezakezu.

Komando hau erabiltzeko...

Aukeratu Txertatu - Diagrama...

Txertatu diagrama

## XY (sakabanatua)

XY diagrama bat, bere oinarrizko forman, izen batez, x-balioen zerrenda batez eta y-balioen zerrenda batez osatutako datu-serie batean oinarrituta dago. Balio pare (x|y) bakoitza koordenatuen sistema bateko puntu gisa erakusten da. Datu-seriearen izena y-balioekin lotuta dago eta legendan erakusten da.

Aukeratu XY diagrama bat ondoko ataza-adibide hauetarako:

1. eskalatu x-ardatza

2. sortu parametro-kurba bat, adibidez espiral bat

3. marraztu funtzio baten grafikoa

4. arakatu aldagai kuantitatiboen asoziazio estatistikoa

Zure XY diagramak datu-serie bat baino gehiago izan dezake.

## XY diagramako aldagaiak

XY motako diagrama bat aukeratu daiteke diagrama-morroiaren lehen orrian, edo Formatua - Diagrama mota aukeratuta diagramaren edizio moduan.

Diagrama lehenetsitako ezarpenekin sortzen da. Diagrama amaituta dagoenean, haren propietateak edita ditzakezu itxura aldatzeko. Marra-estiloak eta ikonoak datu-serieen propietateen elkarrizketa-koadroko Marra fitxan alda daitezke.

Egin klik bikoitza edozein datu-puntutan Datu-serieak koadroa irekitzeko. Elkarrizketa-koadro horretan, datu-seriearen propietateak aldatu daitezke.

2D diagrametan, Txertatu - Y errore-barrak aukeratu daiteke errore-barren bistaratzea gaitzeko.

Batez besteko balioko marrak eta joera-marrak bistaratzea gaitu dezakezu, Txertatu menuko komandoak erabiliz.

### Puntuak soilik

Datu-puntu bakoitza ikono baten bidez erakusten da. LibreOffice aplikazioak forma eta kolore desberdinetako ikono lehenetsiak darabiltza datu-serie bakoitzerako. Kolore lehenetsiak LibreOffice - Hobespenak Tresnak - Aukerak - Diagramak - Kolore lehenetsiak aukeran ezartzen dira.

### Marrak soilik

Aldaera honek marra zuzenak marrazten ditu datu-puntu batetik hurrengora. Ikonoek ez dituzte datu-puntuak erakusten.

Marrazkiaren ordena datu-seriearen ordena bera da. Markatu Ordenatu X balioen arabera marrak x balioen ordenaren arabera marrazteko. Ordenatzeko modu hori diagramari aplikatzen zaio bakarrik, ez taulako datuei.

### Puntu eta marrak

Aldaera honek puntuak eta marrak erakusten ditu aldi berean.

### 3D marrak

Marrak zinten itxurarekin erakusten dira. Datu-puntuak ez dira ikonoen bidez erakusten. Amaitutako diagraman, aukeratu 3D ikuspegia argiztapena, bista-angelua eta beste propietate batzuk ezartzeko.

### Marra leunak

Aukeratu Leuna Marra mota goitibeherako koadroan, marra zuzenak marraztu ordez kurbak marrazteko.

Egin klik Propietateetan, kurbetan xehetasunak ezartzeko.

Spline kubikoak zure datu-puntuak 3. graduko polinomioekin interpolatzen ditu. Polinomio-piezen arteko trantsizioak leunak dira, eta malda eta kurbadura berak dituzte.

Bereizmenak zehazten du zenbat marra-segmentu kalkulatu behar diren bi datu-punturen arteko polinomio-pieza bat marrazteko. Tarteko puntuak ikus ditzakezu, edozein datu-puntutan klik eginda.

B-Spline aukerak B-spline kurba parametriko interpolatua darabil. Kurba horiek zatika eraikitzen dira polinomioetatik abiatuta. Polinomioen gradua aukerak polinomio horien gradua ezartzen du.

### Marra mailakatuak

Aukeratu Mailakatua Marra mota goitibeherako koadroan, marra zuzenak marraztu ordez puntu batetik bestera mailaka doazen marrak marrazteko.

Egin klik Propietateetan, kurbetan xehetasunak ezartzeko.

4 maila mota desberdin daude:

- Hasi marra horizontalarekin eta igo maila bat bertikalean amaieran.

- Hasi maila bat igotzen bertikalean eta amaitu marra horizontalarekin.

- Hasi marra horizontalarekin, igo maila bat bertikalean X balioen erdian eta amaitu marra horizontalarekin.

- Hasi maila bat igotzen bertikalean Y balioen erdian, marraztu marra horizontal bat eta amaitu maila bat igotzen bertikalean amaieran.

Erlazionatutako gaiak

Diagramak txertatzea

Diagrama morroia - Diagrama mota

Diagrama morroia - Datu-barrutia

Diagrama morroia - Datu serieak

Diagrama morroia - Diagramaren elementuak