Edukiak
Indizea 🔎︎

# ScriptForge.TextStream zerbitzua

TextStream zerbitzua ScriptForge.FileSystem zerbitzuaren bidez ireki edo sortu diren fitxategiak sekuentzialki irakurtzeko edo idazteko erabiltzen da.

FileSystem zerbitzuaren OpenTextFile eta CreateTextFile metodoek TextStream zerbitzuaren instantzia bat itzultzen dute.

Erabiltzaileak lerro-mugatzaileak zehaztu ditzakte. Sarrerako eragiketetan, CR, LF edo CR+LF onartzen dira. Irteerako eragiketetan, sistema eragileak erabiltzen duen lerro-mugatzailea erabiliko da modu lehenetsian.

Makroa exekutatzen ari den sistema eragilearen lerro-mugatzailea atzitzeko, erabili SF_String.sfNEWLINE propietatea.

Fitxategi bat irakurtzeko edo idazteko behar diren eragiketa guztiak (ireki, irakurri/idatzi eta itxi) makroa exekutatzen den unean gertatzen direla suposatzen da.

## Zerbitzuari deitzea

Beheko kode-zatiak, Basi eta Python lengoaietan, OpenTextFile metodoa darabil TextStream zerbitzuaren instantzia bat sortzeko.

##### Basic lengoaian

        GlobalScope.BasicLibraries.LoadLibrary("ScriptForge")
        Dim FSO As Variant
        FSO = CreateScriptService("FileSystem")
        Set myFile = FSO.OpenTextFile("C:\Temp\ThisFile.txt", FSO.ForReading)

Fitxategia itxi egin behar da, CloseFile metodoa erabilita, irakurtzeko edo idazteko eragiketa guztiak exekutatu ondoren:

        myFile.CloseFile()

Aukeran, TextStream instantziak erabilitako baliabideak askatu egin daitezke Dispose metodoaren bidez:

        Set myFile = myFile.Dispose()

TextStream zerbitzuko metodoak XTextInputStream eta XTextOutputStream UNO interfazeetan daude oinarrituta gehien bat.

##### Python lengoaian

        from scriptforge import CreateScriptService
        fso = CreateScriptService("FileSystem")
        myFile = fso.OpenTextFile(r"C:\Temp\ThisFile.txt", fso.ForReading)
        # ...
        myFile.CloseFile()
        myFile = myFile.Dispose()

## Propietateak

Izena | Irakurtzeko soilik | Mota | Deskribapena
AtEndOfStream | Bai | Boolean | Irakurtzeko moduan erabilia. True balioak adierazten du fitxategiaren amaiera iritsi dela. Propietate hau darabilen proba bat erabili beharko litzateke ReadLine metodoari egindako deien aurretik.
Encoding | Bai | String | Erabiliko den karaktere-jokoa. Kodeketa lehenetsia "UTF-8" da.
FileName | Bai | String | Uneko fitxategiaren izena URL formatuan edo sistema eragilearen jatorrizko formatuan itzultzen du, FileSystem zerbitzuaren FileNaming propietatearen balioa zein den kontuan hartuta.
IOMode | Bai | String | Sarrerako/irteerako modua adierazten du. Balio posibleak "READ", "WRITE" edo "APPEND" dira.
Line | Bai | Long | Momentura arte irakurritako edo idatzitako lerro kopurua itzultzen du.
NewLine | Ez | String | Elkarren jarraian idatzitako bi lerroren artean txertatuko den uneko mugatzailea ezartzen edo itzultzen du. Balio lehenetsia uneko sistema eragilearen jatorrizko lerro-mugatzailea da.

Karaktere-jokoen izenei buruz gehiago jakiteko, begiratu IANAk karaktere-jokoei buruz duen orria. Kontuan izan LibreOffice aplikazioak ez dituela dauden karaktere-joko guztiak inplementatu.

TextStream zerbitzuaren metodoen zerrenda
CloseFile ReadAll | ReadLine SkipLine | WriteBlankLines WriteLine

## CloseFile

Uneko sarrerako edo irteerako korrontea ixten du eta irteerako bufferra husten du, beharrezkoa bada. True itzuliko du fitxategia ongi itxi bada.

### Sintaxia:

myFile.CloseFile(): bool

## ReadAll

Testu-korrontean geratzen diren lerro guztiak kate bakar gisa itzultzen ditu. Lerro-jauziak ez dira kenduko.

Emaitza gisa lortutako katea lerroetan zatitu daiteke, bai integratutako Split Basic funtzioaren bidez lerro-mugatzailea ezaguna bada, bai SF_String.SplitLines metodoaren bidez.

Fitxategi handien kasuan, ReadAll metodoa erabiltzen bada memoria-baliabideak alferrik galtzen dira. Kasu horietan, hobe da fitxategia lerroz lerro irakurtzea ReadLine metodoaren bidez.

### Sintaxia:

myFile.ReadAll(): str

### Adibidea:

Adibidez, demagun "Students.txt" fitxategiak honako edukiak dituela (izen bana lerro bakoitzean):

        Herbie Peggy
        Hardy Jarrett
        Edith Lorelle
        Roderick Rosamund
        Placid Everette

Beheko adibideak, Basic eta Python lengoaietan, ReadAll eta SplitLines metodoak erabiltzen ditu fitxategi baten edukiak irakurri eta kateen matrize batean jartzeko:

##### Basic lengoaian

        ' FileSystem zerbitzua kargatzen du
        Dim FSO : FSO = CreateScriptService("FileSystem")
        ' Irakurri behar diren izenak dituen testu-fitxategia irekitzen du
        Dim inputFile as Object
        Set inputFile = FSO.OpenTextFile("/home/user/Documents/Students.txt")
        'Reads all the contents in the input file as a single string
        Dim allData as String
        allData = inputFile.ReadAll()
        'Splits the string into an array
        Dim arrNames as Variant
        arrNames = SF_String.SplitLines(allData)
        ' (...)
        inputFile.CloseFile()

##### Python lengoaian

        fso = CreateScriptService("FileSystem")
        inputFile = fso.OpenTextFile("/home/user/Documents/Students.txt")
        allData = inputFile.ReadAll()
        arrNames = allData.split(inputFile.NewLine)
        # ...
        inputFile.CloseFile()

## ReadLine

Hurrengo lerroa itzultzen du testu-korrontea kate bat bada. Lerro-jauziak ezabatu egingo dira itzulitako fitxategitik.

AtEndOfStream probak ReadLine metodoaren aurretik egon behar du, beheko adibidean bezala.

Errore bat sortuko da AtEndOfStream iristen bada aurreko ReadLine edo SkipLine metodoari deitu baino lehen.

### Sintaxia:

myFile.ReadLine(): str

### Adibidea:

##### Basic lengoaian

        Dim sLine As String
        Do While Not myFile.AtEndOfStream
            sLine = myFile.ReadLine()
            ' (...)
        Loop

##### Python lengoaian

        while not myFile.AtEndOfStream:
            sLine = myFile.ReadLine()
            # ...

## SkipLine

Sarrera-korronteko hurrengo lerroa saltatzen du TextStream fitxategi bat irakurtzean.

Metodo honen emaitza izan daiteke AtEndOfStream propietatean True ezartzea.

### Sintaxia:

myFile.SkipLine()

## WriteBlankLines

Lerro hutsen kopuru zehatz bat idazten du irteera-korrontean.

### Sintaxia:

myFile.WriteBlankLines(lines: int)

### Parametroak:

lines: Idatziko den lerro hutsen kopurua.

## WriteLine

Emandako katea irteera-korrontean idazten du lerro bakar gisa.

NewLine propietatean definitutako karakterea lerro-mugatzaile gisa erabiliko da.

### Sintaxia:

myFile.WriteLine(line: str)

### Parametroak:

line: Idatziko den lerroa, hutsik egon daiteke.

### Adibidea:

Beheko adibideetan, Basic eta Python lengoaietan, testu-fitxategi bat sortzen da CSV formatuan, non lerro bakoitzak balio bat eta bere karratua dituen, lastValue baliora iritsi arte.

##### Basic lengoaian

        Sub SquaredValuesFile(lastValue as Integer)
            'FileSystem zerbitzuaren instantzia bat sortzen du
            Dim FSO as Variant : FSO = CreateScriptService("FileSystem")
            'Testu-fitxategi bat sortzen du
            Dim myFile as Variant : myFile = FSO.CreateTextFile("/home/user/Documents/squares.csv")
            ' 'Balioa' eta 'Balio karratua' balioak idazten ditu, ";" ikurrarekin bananduta
            Dim value as Integer
            myFile.WriteLine("Balioa;Balio karratua")
            For value = 1 To lastValue
                myFile.WriteLine(value & ";" & value ^ 2)
            Next value
            'Fitxategia ixten du eta baliabideak askatzen ditu
            myFile.CloseFile()
            Set myFile = myFile.Dispose()
        End Sub

##### Python lengoaian

        def squared_values_file(lastValue):
            fso = CreateScriptService("FileSystem")
            myFile = fso.CreateTextFile("/home/user/Documents/squares.csv")
            myFile.WriteLine("Value;Value Squared")
            for value in range(1, lastValue + 1):
                myFile.WriteLine("{};{}".format(value, value ** 2))
            myFile.CloseFile()
            myFile = myFile.Dispose()

Azpimarraren karaktere bat, "_", aurrizki gisa duten ScriptForge Basic errutina edo identifikatzaile guztiak barneko erabilerarako erreserbatuta daude. Ez dira Basic makroetan edo Python scriptetan erabili behar.

Erlazionatutako gaiak

ScriptForge.FileSystem zerbitzua

Input funtzioa [VBA]

Open instrukzioa