Edukiak
Indizea 🔎︎

# Zenbakitzea

Uneko dokumentuko kapitulu-zenbakitzearen zenbaki-formatua eta hierarkia zehazten ditu.

Komando hau erabiltzeko...

Aukeratu Tresnak - Kapitulu-zenbakitzea - Zenbakitzea fitxa

## Maila

Egin klik aldatuko den eskema-mailan eta zehaztu maila horren zenbakitze-aukerak. Zenbakitze-aukerak maila guztiei, paragrafo-estiloari salbu, aplikatzeko, sakatu "1-10".

## Zenbakitzea

Hautatu zein formatu izango duen hautatutako eskema-mailak.

### Paragrafo-estiloa

Aukeratu hautatutako eskema-mailari esleituko zaion paragrafo-estiloa. "Bat ere ez" hautatzen bada, hautatutako eskema-maila ez da definituko.

### Zenbakia

Aukeratu hautatutako eskema-mailari aplikatuko zaion zenbakitze-estiloa.

Hautapena | Deskribapena
1, 2, 3, ... | Zenbaki arabiarrak
A, B, C, ... | Letra maiuskulak
a, b, c, ... | Letra minuskulak
I, II, III, ... | Zenbaki erromatarrak (maiuskula)
i, ii, iii, ... | Zenbaki erromatarrak (minuskula)
A,... AA,... AAA,... | Zenbakitze alfabetikoa letra maiuskula berdin-berdinekin; letra kopuruak kapitulu-maila adierazten du. Adibidez, hirugarren mailako bigarren zenbakia "BBB" da.
a,... aa,... aaa,... | Zenbakitze alfabetikoa letra minuskula berdin-berdinekin; letra kopuruak kapitulu-maila adierazten du. Adibidez, bigarren mailako hirugarren zenbakia "cc" da.
Bat ere ez | Ez dago zenbakitze-ikurrik. Bereizlea eremuan definitutako karakterea edo ikurra bakarrik agertzen da zenbakitutako lerroaren hasieran.

### Karaktere-estiloa

Hautatu zenbakitze-karakterearen karaktere-estiloa.

### Erakutsi azpimailak

Hautatu kapitulu-zenbakitzean sartu beharreko kapitulu-mailen kopurua. Adibidez, hautatu "3" kapitulu-zenbakitzearen hiru maila bistaratzeko: 1.1.1

### Bereizlea aurretik

Sartu kapitulu-zenbakiaren aurretik bistaratzea nahi duzun testua. Adibidez, idatzi "Chapter " "Chapter 1" bistaratzeko.

### Bereizlea ondoren

Sartu kapitulu-zenbakiaren atzetik bistaratzea nahi duzun testua. Adibidez, idatzi puntua (.) eta 'kapitulua' "1. kapitulua" bistaratzeko.

### Hasi:

Sartu kapitulu-zenbakitzea zein zenbakitan berrabiaraztea nahi duzun.

Erlazionatutako gaiak

Kokagunea

Kapitulu-zenbakitzea