Edukiak
Indizea 🔎︎

# Definitu izenak

Elkarrizketa-koadro bat irekitzen du, hautatutako arearentzako edo formula-adierazpen baterako izena zehazteko.

Definitu izena eremuetan barrutiak definitzeko edo erreferentzia idazteko, erabili sagua.

Komando hau erabiltzeko...

Aukeratu Orria - Izendun barrutiak eta adierazpenak - Definitu.

⌘Ctrl+F3

'Formula' barrako Orri-area koadroak barrutientzat edo formula-adierazpenentzat definitutako izenen zerrenda dakar, eta haien irismena parentesi artean. Koadro honetako izenen batean klik egiten duzunean, kalkulu-orritik dagokion erreferentzia nabarmendu egingo da. Formulen edo formula zatien izenak, ordea, ez dira hemen agertuko.

## Izena

Erreferentzia edo formula-adierazpena definitu nahi diozun barrutiaren izena sartu. Kalkulu-orrian definitutako barruti-izen guztiak agertuko dira goiko testu-eremuan. Zerrendako izen batean klik egiten baduzu, izenari dagokion dokumentuko erreferentziari marko urdina jarriko zaio.Hainbat gelaxka-barruti badaude barruti-izen beraren barruan, kolore desberdinetako markoekin bistaratuko dira.

## Barruti- edo formula-adierazpena

Hautatutako barruti-izenaren erreferentzia balio absolutu gisa erakutsiko da hemen.

Barruti-erreferentzia berria txertatzeko, eremu honetan jarri behar duzu kurtsorea, eta nahi duzun barrutia hautatu saguarekin, zure kalkulu-orriko edozein orritan. Izendun formula berria txertatzeko, idatzi formula-adierazpena.

### Txikiagotu / Zabaldu

Egin klik Txikiagotu ikonoan, elkarrizketa-koadroa sarrera-eremuaren neurrira txikitzeko. Horrela, hobeto markatu daiteke beharrezko erreferentzia orrian. Ondoren, ikonoa Zabaldu ikono bihurtuko da. Egin klik bertan, elkarrizketa-koadroa jatorrizko neurrira itzultzeko.

Elkarrizketa-koadroa automatikoki txikiagotuko da, saguarekin orrian klik egitean. Saguaren botoia askatu bezain laster, elkarrizketa-koadroa leheneratu egingo da, eta saguarekin definitutako erreferentzia-barrutia marko urdin batekin nabarmenduko da dokumentuan.

Txikiagotu

Zabaldu

## Esparrua

Hautatu izendun barrutiaren edo izendun formularen esparrua. 'Dokumentua (Globala)' balioak esan nahi du dokumentu osoan dela baliozkoa. Hautatutako beste edozein orri-izenak orri horretara mugatuko du izendun barruti edo formularen adierazpena.

## Barruti-aukerak

Erreferentziaren Barruti mota(aukerakoa) zehaztu dezakezu hemen.

Erreferentziaren area motari dagozkion aukera osagarriak definitzen ditu.

#### Inprimatze-tartea

Area inprimatze-tarte gisa definitzen du.

#### Iragazkia

Iragazki aurreratu batean erabiltzeko hautatutako barrutia definitzen du.

#### Errepikatu zutabea

Barrutia errepikatzen den zutabe gisa definitzen du.

#### Errepikatu errenkada

Barrutia errepikatzen den errenkada gisa definitzen du.

## Gehitu

Sakatu Gehitu botoia definitutako izen berria gehitzeko.

### Ezabatu

Hautatutako elementuak ezabatzen ditu ekintza berretsi ondoren.