Edukiak
Indizea 🔎︎

# Taula dinamikoak editatzea

Taula dinamikoaren botoi batean klik egin eta mantendu sakatua saguaren botoia. Ikur berezi bat agertuko da saguaren erakuslearen ondoan.

Botoia errenkadako beste leku batera arrastatuz zutabeen ordena alda dezakezu. Zutabe bat errenkada bihurtzeko, arrastatu botoi bat taulako ezker ertzeko errenkadatik errenkada-izenburuen areara.

'Taula dinamikoa' elkarrizketa-koadroan, botoi bat arrastatu daiteke Iragazkiak areara, botoi bat eta zerrenda-koadro bat sortu nahi bada taula dinamikoan. Zerrenda-koadroa erabili daiteke hautatutako elementuaren edukiaren arabera taula dinamikoa iragazteko. Arrastatu eta jaregin erabili daiteke sortutako taula dinamikoan beste orrialde-eremu bat iragazki gisa erabiltzeko.

Taulatik botoi bat kentzeko, arrastatu taula dinamotik kanpora. Saguaren erakuslea 'debeku' ikono bihurtzen denean, askatu saguaren botoia. Botoia ezabatu egingo da.

Taula dinamikoa editatzeko, egin klik taula dinamikoaren barruko gelaxka batean eta ireki laster-menua. Laster-menuan Editatu diseinua komandoa aurkituko duzu; uneko taula dinamikoaren Taula dinamikoa elkarrizketa-koadroa irekitzen du.

Taula dinamikoan, arrastatu eta jaregiteko ekintza edo moztu eta itsasteko komandoak erabili daitezke datu-eremuen ordena berrantolatzeko.

Bistaratze-izen pertsonalizatuak eman diezazkiekezu taula dinamikoetako eremuei, kide-eremuei, subtotalei (zenbait mugarekin), eta total orokorrei. Bistaratze-izen pertsonalizatua elementu bati esleitzeko, gainidatzi jatorrizko izena beste izen batekin.

Erlazionatutako gaiak

Taula dinamikoa

Taula dinamikoak sortzea

Taula dinamikoak iragaztea

Taula dinamikoak eguneratzea

Taula dinamikoak elkartzea

Taula dinamikoaren emaitza-barrutiak hautatzea

Taula dinamikoak ezabatzea

Diagrama dinamikoa