Edukiak
Indizea 🔎︎

# Txantiloiak txantiloi-kudeatzailean

Txantiloiekin lan egiteko metodo gomendatua Txantiloi-kudeatzailea eta Fitxategia - Txantiloiak azpimenuko komandoak, Editatu txantiloia eta Gorde txantiloi gisa, erabiltzea da. Komando horiek aski dira txantiloien oinarrizko kudeaketarako LibreOffice aplikazioan.

Gida honek azaltzen du fitxategi-sistemak txantiloi-kudeatzailearekin nola funtzionatzen duen. Informazio hau bereziki erabilgarria da direktorioak zuzenean kudeatu nahi badira baina aldi berean txantiloi-kudeatzailearekin koordinatuta jarraitu nahi bada.

## Txantiloi-fitxategiekin lan egitea

Txantiloi-kudeatzaileak fitxategi-luzapena erabilita ezagutzen ditu txantiloi-fitxategiak. Honako luzapenak ezagutzen dira:

Aplikazioa | Luzapenak
Writer | .ott .otm .oth .stw .dot .dotx
Calc | .ots .stc .xlt .xltm .xltx
Impress | .otp .pot .potm .potx .sti
Draw | .otg .std

Luzapenen esanahia ezagutzeko, begiratu Iragazki-bihurketa.

## Txantiloi-izenekin lan egitea

Txantiloi-kudeatzaileak dokumentuaren izenburu-eremua erabiltzen du txantiloiaren izena erakusteko. Izenburu-eremua hutsik ez badago, fitxategi-izenak ez du eraginik txantiloi-kudeatzailean erakutsitako izenean. Izenburu-eremua hutsik badago, fitxategi-izena, luzapenik gabe, erakutsiko da txantiloi-izen modura.

Bi txantiloik sarrera berdina badute 'Izenburua' eremuan eta kategoria berekoak badira, orduan txantiloi bakar bat agertuko da txantiloi-kudeatzailean.

Izenburuek maiuskulak/minuskulak kontuan hartzen dituzte. Adibidez, Nire txantiloiak kategoriako txantiloi baten izena a4 bada eta beste batena A4 bada, biak agertuko dira txantiloi-kudeatzailean. Bi txantiloien izena A4 bada, bakarra agertuko da.

Txantiloiek izenburu bera badute baina kategoria desberdinetan badaude, denak agertuko dira txantiloi-kudeatzailean. Adibidez, hiru txantiloik A4 izenburua badute eta bakoitza kategoria batean badago, hiru txantiloiak agertuko dira A4 txantiloi-izenarekin.

Izenburu-eremua editatzeko, erabili Fitxategiak – Propietateak – Deskribapena. Izenburu-eremua aldatzen bada, izenburu berria txantiloi-izentzat hartuko da txantiloi-kudeatzailean. Txantiloi baten laster-menuko Aldatu izena komandoa erabiltzen bada, txantiloiaren izenburu-eremua aldatu eta txantiloi-izen berria erabiliko da.

Fitxategia - Gorde txantiloi gisa elkarrizketa-koadroa erabiltzen bada, koadro horretan sartutako izena fitxategi-izen gisa erabiliko da eta izenburu-eremuan sartuko da. Geroago fitxategi-izena aldatzen bada, txantiloiak txantiloi-kudeatzailean agertzen jarraituko du izenburu-eremuko sarreran dagoen izenari eutsita.

Txantiloi baten izenburu-eremua txantiloitik sortutako dokumentu berrien izenburu-eremuan sartzen da.

## Txantiloi-kudeatzailean zein fitxategi agertuko den kontrolatzea

Txantiloi-kudeatzaileak Bide-izenak elkarrizketa-koadroan txantiloietarako definitutako direktorioetan dauden txantiloiak bistaratzen ditu. Elkarrizketa-koadroa aurkitzeko, aukeratu LibreOffice - Hobespenak Tresnak - Aukerak - LibreOffice - Bide-izenak, hautatu Txantiloiak eta egin klik Editatu botoian.

### Barneko bide-izenak

'Barneko bide-izenak' direktorioak ezin dira aldatu. Txantiloi aurredefinituen kokalekua identifikatzen dute. Txantiloi horiek beti agertuko dira txantiloi-kudeatzailean.

### Erabiltzaileen bide-izenak

Erabiltzailearen bide-izenaren ezarpen lehenetsia erabiltzaile-profilaren direktorioko txantiloien azpidirektorioa da. {erabiltzaile-profila} direktorioaren kokalekua LibreOffice instalatzean ezartzen da. Ikusi wikiko Kokaleku lehenetsia sekzioa LibreOffice erabiltzaile-profila orrian, sistema eragile bakoitzean erabiltzaile-profila normalean zein tokitan sortzen den jakiteko.

'Erabiltzailearen bide-izena' aukeran zehaztutako direktorioetako eta haien azpidirektorioetako txantiloiak txantiloi-kudeatzailean erakutsiko dira. Azpidirektorioen barruko azpidirektorioak ez dira kontuan hartuko.

Direktorio gehiago gehitu daitezke erabiltzailaren bide-izenean. Gutxienez direktorio batek egon behar du erabiltzailearen bide-izenean, baina ez dago mugarik haren kokalekuaren inguruan.

Ez da ideia ona erroko dokumentu-direktorio bat, edo goi mailako beste edozein direktorio, txantiloien zure erabiltzailearen bide-izenera. Erabiltzailearen bide-izen bateko azpidirektorio guztiak kategoria modura agertzen dira txantiloi-kudeatzailean.

Direktorio bat baino gehiago badago erabiltzailearen bide-izenean, Fitxategia - Gorde txantiloi gisa komandoa erabiltzen denean txantiloiak zein direktoriotan gordeko diren hautatu behar da.

Lehenetsia botoiak erabiltzailearen bide-izenak berrezartzen ditu, LibreOffice instalatu zenean ezarritako bide-izenak erabiltzeko.

## Kategoriekin lan egitea

Erabiltzaileak definitutako azpidirektorioen izenak kategoria-izen modura agertzen dira txantiloi-kudeatzailean. Kategoria baten izena aldatzen bada, azpidirektorioa erabiltzen jarraituko da, kategoriaren izen berria hautatutako bide-izen lehenetsiko groupuinames.xml fitxategian gordeta dagoela.

Kategoria bat hautatzen denean, azpidirektorio horretako txantiloi guztiak erakutsiko dira txantiloi-kudeatzailean, Aplikazio guztiak aukeratuta badago Iragazkia goitibeherako koadroan.

Kategoria batek bere azpidirektorioko txantiloiak soilik erakutsi ditzake, bi salbuespenekin.

- Iragazkia atalean Kategoria guztiak hautatuta badago, txantiloi guztiak erakutsiko dira.

- Nire txantiloiak aukerak erabiltzailearen bide-izenean zehaztutako txantiloi guztiak erakusten ditu, Iragazkia hautapenaren arabera.

Ez da posible kategoria baten barruan kategoriak sortzea, azpidirektorioen barruko azpidirektorioak ez baitira onartzen.

Editatu bide-izenak elkarrizketa-koadroan hautatutako bide-izen lehenetsiko kategoriak soilik ezabatu eta izenez aldatu daitezke.

Bere azpidirektorioa hautatutako bide-izen lehenetsian duen kategoria bat ezabatzen bada, kategoria-izenari lotutako azpidirektorioa eta bertako fitxategi guztiak ezabatuko dira.

Erlazionatutako gaiak

Kudeatu txantiloiak

Bide-izenak