Edukiak
Indizea 🔎︎

# LibreOffice Calc-eko eragileak

Ondoko eragileak erabil ditzakezu LibreOffice Calc-en:

## Aritmetika-eragileak

Eragile horien bidez, zenbakizko emaitzak lortuko dituzu.

Eragilea | Izena | Adibidea
+ (Plus) | Batuketa | 1+1
- (Minus) | Kenketa | 2-1
- (Minus) | Ukapena | -5
* (izartxoa) | Biderketa | 2*2
/ (barra) | Zatiketa | 9/3
% (ehunekoa) | Ehunekoa | 15%
^ (Tartekatze-zeinua) | Berretura | 3^2

"-" aurrizkiak (kenketa) "^" aurrizkiak (berreketa) baino lehentasun handiagoa du. Adibidez, -3^2 formularen emaitza 9 da, alegia, zenbaki negatibo baten berreketa da.

## Konparaziozko eragilea

Eragile hauek egiazkoa edo faltsua den adierazten dute.

Eragilea | Izena | Adibidea
= (berdin ikurra) | Berdin | A1=B1
> (hau baino handiagoa) | Hau baino handiagoa da | A1>B1
< (hau baino txikiagoa) | Hau baino txikiagoa da | A1<B1
>= (hau baino handiagoa edo berdina) | Hau baino handiagoa edo berdina da | A1>=B1
<= (hau baino txikiagoa edo berdina) | Hau baino txikiagoa edo berdina da | A1<=B1
<> (desberdintza) | Desberdintza | A1<>B1

## Testu-eragileak

Eragileak bi testu konbinatzen ditu testu bakar batean.

Eragilea | Izena | Adibidea
& (Eta) | AND testu-kateatzea | "Aste" & "lehena" kateatzeak "Astelehena" ematen du

## Erreferentzia-eragileak

Eragile hauek egiazkoa edo faltsua den adierazten dute.

Heinak du lehentasun handiena, ondoren ebakidurak, eta azkenik bildurak.

Eragilea | Izena | Adibidea
: (bi puntu) | Barrutia | A1:C108
! (harridura-ikurra) | Ebakidura | SUM(A1:B6!B5:C12) Multzoko gelaxka guztien batura kalkulatzen du; adibide honetan, emaitzak B5 eta B6 gelaxken batura ematen du.
~ (Tileta) | Kateatzea edo bildura | Bi erreferentzia hartzen ditu, eta erreferentzia-zerrenda bat ematen du, hau da, ezkerreko erreferentziaren kateatzea, eskuineko erreferentziak jarraituta. Sarrera bikoitzak bi aldiz erreferentziatzen dira. Ikus taula honen azpiko oharra.

Tiletaren karaktere bidez erreferentziak kateatzeko eginbidea duela gutxi inplementatu da. Tiletaren eragilea duen formula bat agertzen denean softwarearen bertsio zaharragoekin irekitako dokumentu batean, errorea ematen du. Erreferentzia-zerrendarik ez da onartzen matrize-adierazpenetan.