Edukiak
Indizea 🔎︎

# Ordenatutako zerrenda baten zenbakitzea aldatzea

Ordenatutako zerrenda bateko paragrafo baten zenbakitzea kendu edo zerrendaren hasierako zenbakia aldatu daiteke.

Zenbakitutako izenburuak nahi izanez gero, aukeratu Tresnak - Kapitulu-zenbakitzea. Komando horrek irekitzen duen elkarrizketa-koadroan, izenburutzat erabilitako paragrafo-estiloei zenbakitzeak esleitu ahal zaizkie. Ez erabili Formatua barrako Txandakatu ordenatutako zerrenda ikonoa edo Formatua - Buletak eta zenbakitzea elkarrizketa-koadroa.

## Ordenatutako zerrenda bateko paragrafo bati zenbakia kentzeko

1. Egin klik zenbakitzea kendu nahi diozun paragrafoaren lehen karakterearen aurrean.

2. Egin ekintza hauetako bat:

- Zerrendako buletaren maila hierarkikoa aldatzeko, egin klik paragrafoaren aurrean eta sakatu 'Backspace' tekla (atzerako tekla).

- Paragrafoaren zenbakia eta koska kentzeko, sakatu Formatua barrako Zerrendarik ez ikonoa. Dokumentua HTML formatuan gordetzen bada, zenbakitutako zerrenda bereizi bat sortuko da uneko paragrafoari jarraitzen dioten zenbakitutako paragrafoekin.

## Ordenatutako zerrenda baten hasierako zenbakia aldatzeko

1. Egin klik ordenatutako zerrendako edozein lekutan.

2. Aukeratu Formatua - Buletak eta zenbakitzea eta egin klik Pertsonalizatu fitxan.

3. Sartu zerrenda hasteko erabili nahi duzun zenbakia Hasi hemen koadroan.

4. Sakatu Ados.

Erlazionatutako gaiak

Zenbakitzea eta paragrafo-estiloak

Buletak gehitzea

Zenbakitzea gehitzea

Buletak eta zenbakitzea desaktibatzea paragrafo jakinetan

Epigrafeak erabiltzea

Zenbaki-barrutiak zehaztea

Paragrafoak estiloaren arabera zenbakitzeari buruzko wiki orria