Edukiak
Indizea 🔎︎

# Objektuak kokatzea

Objektuak, adibidez irudiak, beste elementu batzuei lotutako ainguren bidez kokatzen dira dokumentuetan.

Aingura batek objektu baten erreferentzia-puntua zehazten du. Erreferentzia-puntua objektua kokatuta dagoen orrialdea edo markoa izan daiteke, baina paragrafo bat ere izan daiteke, edo karaktere bat. Irudiek beti dute aingura bat, alegia, erreferentzia-puntu bat.

Dokumentua editatzen den heinean, aingurak elementuekin mugitzen dira, elementuei lotuta badaude. Objektu batek bere aingurak zehatutako erreferentzia-puntuarekiko duen kokagunea mantentzen du, eta erreferentzia-puntua lekuz aldatzen bada, objektua ere mugitzen da.

Honako ainguratze-aukerak daude erabilgarri:

Ainguratzea | Efektua
Karaktere gisa | Hautatutako objektua karaktere gisa ainguratzen du uneko testuan. Hautatutako elementuaren altuera uneko letra-tamaina baino handiagoa bada, objektua duen lerroaren altuera handitu egingo da. Irudi bat HTML orrian zentratzeko, txertatu irudia, ainguratu "karaktere gisa", eta zentratu paragrafoa.

Karakterera

Hautatutako objektua ainguradun karakterea duen paragrafoan ainguratzen du. Objektuaren erreferentzia-puntua karakterea duen paragrafoaren hasiera izango da.

Adibidez, paragrafoa ainguraren aurretik dagoen puntu batean zatitzen bada, erreferentzia-puntua paragrafo berriaren hasierara aldatuko da eta objektua puntu horren arabera mugituko da. Paragrafo bat eta aurretik dagoena elkartzen badira, erreferentzia-puntua paragrafo konbinatuaren hasierara aldatuko da eta objektua puntu horrekiko mugituko da.

Paragrafora | Hautatutako objektua uneko paragrafoan ainguratzen du.
Orrialde honetara | Hautatutako objektua uneko orrialdean ainguratzen du.
Markoan | Hautatutako elementua inguruko markora ainguratzen du.

Objektu, grafiko edo marko bat txertatzen denean, aingur-ikono bat agertzen da objektua ainguratu den tokian. Aingura lekuz aldatu daiteke hura arrastatuz. Beste objektu-murrizketa batzuk kontuan hartu nahi badira, objektua ainguraren erreferentzia-puntuarekiko erlatiboa den kokagune zehatz batera ere eraman daiteke. Elementu baten ainguratze-aukerak aldatzeko, egin eskuineko klik elementuan eta aukertu Aingura azpimenuko aukeretako bat.

Erlazionatutako gaiak

Markoak txertatzea, editatzea eta estekatzea