Edukiak
Indizea 🔎︎

# Ordeztu

Dokumentuko hitzak edo laburdurak automatikoki zuzentzeko edo ordezteko ordezpen-taula editatzen du.

Ordezpen-taula gaitzeko, aukeratu Tresnak – Autozuzenketako aukerak, egin klik Aukerak fitxan eta, gero, hautatu Erabili ordezpen-taula. Idazten duzun bitartean ordezpen-taula erabiltzeko, aukeratu Formatua - Autozuzenketa - Idaztean.

Komando hau erabiltzeko...

Aukeratu Tresnak - Autozuzenketa - Autozuzenketaren aukerak - Ordeztu fitxa.

### Ordezpenak eta salbuespenak. Hizkuntza:

Sortuko edo editatutako dituzun ordezpen-arauen hizkuntza hautatu. LibreOffice(e)k kurtsoreak uneko dokumentuan duen kokalekuko hizkuntzarentzat definitutako salbuespenak bilatzen ditu, eta ondoren gainerako hizkuntzetan bilatzen du.

## Ordezpen-taula

Idazten ari zarenean automatikoki hitzak, laburdurak edo hitz-zatiak ordezteko sarrerak zerrendatzen ditu. Sarrera bat gehitzeko, sartu testua Ordeztu aukeran eta Honekin koadroetan, eta ondoren sakatu Berria. Sarrera bat editatzeko, hautatu sarrera eta aldatu testua Honekin koadroan, eta ondoren egin klik Ordeztu aukeran. Sarrera bat ezabatzeko, hautatu sarrera eta ondoren egin klik Ezabatu aukeran.

Autozuzenketa erabil daiteke hitz, laburdura edo hitz-zati bati karaktere-formatu zehatz bat aplikatzeko. Hautatu dokumentuko testu formatuduna, ireki elkarrizketa-koadro hau, garbitu Testu soila koadroa eta ondoren idatzi Ordeztu koadroan ordeztu nahi duzun testua.

Autozuzenketa-sarrera batean markoak, grafikoak eta OLE objektuak ere txerta daitezke, betiere karaktere gisa ainguratuta badaude testuan. Hautatu marko, grafiko edo OLE objektu bat eta objektuaren aurreko edo atzeko testu-karaktere bat gutxienez. Ireki elkarrizketa-koadro hau, idatzi zuzenketa automatiko honen sarreraren izena Ordeztu koadroan eta ondoren egin klik Berria aukeran.

### Ordeztu

Sartu hemen testua idatzi ahala ordeztuko den hitza, laburpena edo hitz-zatia.

.* komodinak ordezte-katearen aurrean edo ondoren dagoen edozerekin egiten du bat. Adibidez:

- i18n.* ordeztu eredua eta international honekin eredua edukita, honako zuzenketa egingo da:

Sartu | Autozuzendutako emaitza
i18ns | internationals
i18nization | internationalization
i18nized | internationalized

- ....* ordezte-ereduak, … ordezte-testuarekin, ...word kateko hiru puntuak aurkitu …word katearekin ordezten ditu.

Ordu-balioak zenbakizko teklatua erabilita sartzeko, erabili .*...* ordezte-eredu gisa eta : ordezte-testu gisa. Horrela, 10..30 automatikoki ordeztuko da 10:30 katearekin.

### Honekin:

Ordeztu koadroko testua ordezteko idatzi ordezpen-testua, -grafikoa, -markoa edo OLE objektua. Dokumentuko testua, grafiko bat, marko bat edo OLE objektu bat hautatu baduzu, informazio garrantzitsua dagoeneko hemen egongo da.

### Testu soila

Sarrera formaturik gabe gordetzen du Honekin koadroan. Ordezpena egindakoan, testuak eta dokumentu-testuak formatu bera erabiltzen dute.

## Berria

Ordezpen-taulan sarrera bat gehitzen edo kentzen du.

### Ezabatu

Hautatutako elementuak ezabatzen ditu, berrespenik eskatu gabe.

### Elkarrizketa-koadroen botoiak

#### Berrezarri

Fitxan aldatutako balioak baztertu eta balio lehenetsiak berrezartzen ditu.

#### Utzi

Elkarrizketa-koadroa itxi eta aldaketa guztiak baztertzen ditu.

#### Ados

Aldaketa guztiak gorde eta elkarrizketa-koadroa ixten du.