Edukiak
Indizea 🔎︎

# Etiketa dinamikoak erabiltzea

Etiketa dinamikoek informazio eta funtzio gehiago eskaintzen dizkiete Writerreko dokumentu batean zehaztutako hitzei. Etiketa dinamikoen luzapen bakoitzean erabilgarri dauden eginbideak desberdinak izan daitezke.

## Etiketa dinamikoak instalatzea

Etiketa dinamikoak LibreOffice Writer aplikazioaren hedapen gisa horni daitezke.

Etiketa dinamiko bat instalatzeko aukera bat baino gehiago daude:

- Gorde *.oxt luzapena duen fitxategia zure disko gogorrean, eta ondoren egin klik bikoitza *.oxt fitxategian, zure fitxategi-arakatzailean. Bestela, LibreOffice aplikazioan aukeratu Tresnak - Hedapen-kudeatzailea, sakatu 'Gehitu' eta bilatu fitxategia.

- Egin klik etiketa dinamikoaren *.oxt fitxategi baten estekan web-orri batean, eta ireki esteka aplikazio lehenetsiarekin. Horretarako, web-arakatzailea behar bezala konfiguratuta eduki behar duzu.

## Etiketa dinamikoen menua

Writer dokumentu bateko edozein testu etiketa dinamikoekin markatu daiteke. Modu lehenetsian, magenta koloreko azpimarratua da. Kolorea aldatu dezakezu LibreOffice - Hobespenak Tresnak - Aukerak - LibreOffice - Aplikazio-koloreak aukeran.

Etiketa dinamiko bat seinalatzen denean, argibide batek adierazten du ⌘Ctrl+klik eginez etiketa dinamikoen menua irekiko dela. Sagurik erabiltzen ez bada, jarri kurtsorea markatutako testuaren barruan eta ireki laster-menua ⇧+F10 sakatuta.

Etiketa dinamikoen menuan, etiketa dinamiko honetarako definituta dauden ekintza erabilgarriak ikusiko dituzu. Hautatu aukera bat menuan. Etiketa dinamikoen aukerak komandoak 'Tresnak - Autozuzenketaren aukerak' ataleko Etiketa dinamikoak orria irekitzen du.

## Etiketa dinamikoak gaitu eta desgaitzeko

Etiketa dinamikoen hedapen bat gutxienez instalatu duzunean, Etiketa dinamikoak orria ikusiko duzu Tresnak - Autozuzenketa-aukerak atalean. Erabili elkarrizketa-koadro hori etiketa dinamikoak gaitzeko eta desgaitzeko, eta instalatutako etiketak kudeatzeko.

Etiketa dinamikotzat jotzen den testua ez du zuzentzen ortografia-egiaztatzaileak.